CELEX: 32015D0655
Language: fi
Date: 2015-04-23 00:00:00
Title: Komission täytäntöönpanopäätös (EU) 2015/655, annettu 23 päivänä huhtikuuta 2015, markkinoille saatetusta hyttysten torjuntaan tarkoitetusta polydimetyylisiloksaanipohjaisesta formulaatista Euroopan parlamentin ja neuvoston asetuksen (EU) N:o 528/2012 3 artiklan 3 kohdan mukaisesti (ETA:n kannalta merkityksellinen teksti)

25.4.2015   
            
            
               FI
            
            
               Euroopan unionin virallinen lehti
            
            
               L 107/75
            
         KOMISSION TÄYTÄNTÖÖNPANOPÄÄTÖS (EU) 2015/655,
   annettu 23 päivänä huhtikuuta 2015,
   markkinoille saatetusta hyttysten torjuntaan tarkoitetusta polydimetyylisiloksaanipohjaisesta formulaatista Euroopan parlamentin ja neuvoston asetuksen (EU) N:o 528/2012 3 artiklan 3 kohdan mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 3 artiklan 3 kohdan,
   sekä katsoo seuraavaa:
   
               (1)
            
            
               Belgia pyysi 16 päivänä toukokuuta 2014 komissiota päättämään asetuksen (EU) N:o 528/2012 3 artiklan 3 kohdan mukaisesti, onko hyttysten torjuntaan tarkoitettu polydimetyylisiloksaanipohjainen formulaatti mainitun asetuksen 3 artiklan 1 kohdan a alakohdassa tarkoitettu biosidivalmiste.
            
         
               (2)
            
            
               Tuotteen markkinoille saattamisesta vastaavan yrityksen toimittamien tietojen mukaan polydimetyylisiloksaanipohjainen formulaatti lisää ohuen silikonikalvon vesistöjen pinnalle. Silikonikalvon alhainen pintajännitys estää hyttysten toukkia hengittämästä sekä naarashyttysiä laskemasta muniaan veden pinnalle, mitä yrittäessään monet niistä hukkuvat.
            
         
               (3)
            
            
               Sen vuoksi polydimetyylisiloksaanipohjainen formulaatti muodostaa fyysisen esteen hyttysten lisääntymiskyvylle.
            
         
               (4)
            
            
               Asetuksen (EU) N:o 528/2012 3 artiklan 1 kohdan a alakohdan mukaisesti ainoastaan tuotteet, joiden tarkoituksena on tuhota, torjua tai tehdä haitattomaksi haitallisia eliöitä, estää niiden vaikutusta tai rajoittaa muulla tavoin niiden esiintymistä millä tahansa muulla tavalla kuin ainoastaan fysikaalisesti tai mekaanisesti, ovat biosidivalmisteita.
            
         
               (5)
            
            
               Tässä päätöksessä säädetyt toimenpiteet ovat pysyvän biosidivalmistekomitean lausunnon mukaisia,
            
         ON HYVÄKSYNYT TÄMÄN PÄÄTÖKSEN:
   1 artikla
   Polydimetyylisiloksaanipohjainen formulaatti, joka lisää pintajännitykseltään alhaisen silikonikalvon vesistöjen pinnalle hyttysten torjumiseksi ja joka saatetaan markkinoille tätä tarkoitusta varten, ei ole asetuksen (EU) N:o 528/2012 3 artiklan 1 kohdan a alakohdassa tarkoitettu biosidivalmiste.
   2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 23 päivänä huhtikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 167, 27.6.2012, s. 1.